2017. gada Noteikumi Nr.

Rīgā (prot. Nr.            . §)

**Grozījumi Ministru kabineta 2013. gada 17. decembra noteikumos Nr. 1529 "Veselības aprūpes organizēšanas un finansēšanas kārtība"**

Izdoti saskaņā ar

Ārstniecības likuma

4. panta pirmo daļu

1. Izdarīt Ministru kabineta 2013. gada 17. decembra noteikumos Nr. 1529 "Veselības aprūpes organizēšanas un finansēšanas kārtība" (Latvijas Vēstnesis, 2013, 253. nr.; 2015, 5., 124., 193., 254. nr.; 2016, 67., 124., 168., 189., 251. nr.; 2017, 67., 218. nr.) šādus grozījumus:

1.1. papildināt VI. nodaļu ar 136.1 , 136.2, 136.3 un 136.4punktu šādā redakcijā:

"136.1 Dienests veido un uztur parenterāli ievadāmo zāļu, kas paredzētas normatīvajos aktos par ambulatorajai ārstēšanai paredzēto zāļu iegādes izdevumu kompensācijas kārtību minēto onkoloģisko saslimšanu ārstēšanai un kuru ievadīšana veicama stacionāra vai dienas stacionāra apstākļos attiecīgā speciālista uzraudzībā (turpmāk – parenterāli ievadāmās zāles), sarakstu un publicē to savā tīmekļa vietnē reizi gadā līdz kārtējā gada 1. jūlijam.

136.2Lai parenterāli ievadāmo zāļu sarakstā iekļautu jaunu zāļu vispārīgo nosaukumu, zāļu reģistrācijas apliecības turētājs (īpašnieks) vai viņa pilnvarotais pārstāvis vai zāļu vairumtirgotājs vai viņa pilnvarotais pārstāvis iesniedz dienestā iesniegumu un tam pievienotos dokumentus saskaņā ar normatīvajiem aktiem par ambulatorajai ārstēšanai paredzēto zāļu iegādes izdevumu kompensācijas kārtību.

136.3 Dienests zāļu vispārīgos nosaukumus, kuri ir iesniegti iekļaušanai parenterāli ievadāmo zāļu sarakstā saskaņā ar šo noteikumu 136.2 punktu, vērtē un lēmumu pieņem saskaņā ar normatīvajos aktos par ambulatorajai ārstēšanai paredzēto zāļu iegādes izdevumu kompensācijas kārtību noteikto kā vērtējams iesniegums jauna zāļu vispārīgā nosaukuma iekļaušanai kompensējamo zāļu sarakstā.

136.4 Pēc jaunu zāļu vispārīgo nosaukumu iekļaušanas parenterāli ievadāmo zāļu sarakstā ārstniecības iestādes attiecīgās zāles onkoloģisko saslimšanu ārstēšanai uzsāk izmantot ne ātrāk kā no nākamā gada 1. janvāra pēc šo noteikumu 277.2. apakšpunktā minētā iepirkuma veikšanas."

1.2. izteikt 277. punktu šādā redakcijā:

 "277. Dienests veic iepirkumus par šādu ārstniecības līdzekļu piegādēm:

 277.1. kā iepirkuma pasūtītājs un maksātājs, iepērkot šo noteikumu 32.pielikumā minētās zāles un medicīniskās ierīces;

 277.2. kā iepirkuma konkursa rīkotājs – pasūtītāja pārstāvis, iepērkot parenterāli ievadāmās zāles, kas iekļautas šo noteikumu 136.1punktā minētajā parenterāli ievadāmo zāļu sarakstā."

1.3. papildināt noteikumus ar 277.1punktu šādā redakcijā:

"277.1Šo noteikumu 136.1punktā minētajā parenterāli ievadāmo zāļu sarakstā iekļautās parenterāli ievadāmās zāles dienests iepērk to ārstniecības iestāžu vajadzībām, ar kurām noslēdzis līgumus par plānveida onkoloģisko veselības aprūpes pakalpojumu sniegšanu un apmaksu vai starpresoru vienošanos par sadarbību. Dienests veic ar iepirkuma procedūru saistītas darbības un noslēdz vispārīgo vienošanos, bet ārstniecības iestāde vispārīgās vienošanās ietvaros slēdz piegādes līgumu ar piegādātāju un veic samaksu par pirkumu. Dienests par parenterāli ievadāmo zāļu izmantošanu onkoloģisko saslimšanu ārstēšanā ar ārstniecības iestādēm norēķinās pēc tam, kad ārstniecības iestāde ir iesniegusi dienestā atskaiti par attiecīgo zāļu izlietojumu, norādot informāciju par konkrētā pacienta ārstēšanā izlietoto zāļu apjomu."

1.4. papildināt noteikumus ar 375. un 376. punktu šādā redakcijā

"375. Dienests līdz 2018. gada 1. jūlijam bez atkārtotas izvērtēšanas veido parenterāli lietojamo zāļu vispārīgo nosaukumu sarakstu:

375.1. no zālēm, kas iekļautas Kompensējamo zāļu sarakstā (izņemot zāles, par kurām ir noslēgts līgums par finansiālu līdzdalību kompensācijas nodrošināšanai);

375.2. no zālēm, kuras iekļautas normatīvajos aktos par zāļu iegādes un izlietošanas kārtību ārstniecības iestādēs minētajos stacionārās ārstniecības iestādēs lietojamo zāļu sarakstos un ārstniecības iestādes tās lieto onkoloģisku pacientu ārstēšanai.

376. Ārstniecības iestādes šo noteikumu 277.1punktā noteiktajā kārtībā iepirkto parenterāli ievadāmo zāļu izmantošanu onkoloģisko saslimšanu ārstēšanā nodrošina un dienests to apmaksā ar 2019. gada 1. janvāri."

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Aivars Lapiņš